stanford-oval/wikipedia huggingface dataset:
המבצר
הפורמט > השלב הראשון

המתמודדים צריכים להשלים סט משימות שבסופו עליהם להשיג מספר מסוים של מפתחות (בגרסה הישראלית הקבוצה נדרשה להשיג חמישה מפתחות). לאחר שהמפתחות הושגו, הם מיועדים לפתיחת השער לחדר האוצר, חדר מרכזי במבצר בו מוחזק הזהב.
משימות אלו התרחשו בתאי המעצר ברחבי המבצר, מחוץ לחדרים הוצבו שעוני חול קטנים הקוצבים את זמן ביצוע המשימה על ידי המתחרה. אם המתחרה לא הספיק לעזוב את חדר המשימה לפני שהזמן נגמר הוא ננעל בחדר ולא מורשה להמשיך במשחק יחד עם יתר הקבוצה. במהלך שלב זה של המשחק מתמודד יחיד מטעם הקבוצה עולה למגדל השמירה של המבצר כדי לפתור חידה ולזכות במפתח בונוס לקבוצה (ראו פירוט בהמשך). קבוצה שסיימה את השלב הראשון, בדרך כלל באמצע זמן המשחק, עברה לחדר האוצר יחד עם כל המפתחות בהם זכו עד כה. אם יש להם מספיק מפתחות כדי לפתוח את דלת הכניסה לחדר האוצר אז המפתחות יתאימו והשער ייפתח. אף על פי כן השער נפתח רק בשלב יותר מאוחר במשחק. אם לקבוצה אין מספיק מפתחות כדי לפתוח את השער אז חברי הקבוצה יאלצו 'להקריב' חברים תמורת מפתחות - חבר צוות אחד תמורת כל מפתח שחסר. חברי הקבוצה שהוקרבו מועברים לתא תת-קרקעי שם הם ננעלים. חברי הצוות הללו יישארו שם עד תום המשחק, ולכן לא יוכלו עוד לעזור לקבוצה שלהם.
אם הצוות צבר יותר מפתחות מהסף הנדרש כדי לפתוח את השער, כל המפתחות הנוספים אותם הרוויחו יוחלפו במילות רמז אשר ישמשו את הצוות בשלב הבא של המשחק.
הפורמט > השלב השני

בחלק זה של המשחק הקבוצה צריכה לעמוד בסדרת משימות, אך במקום לשחק כדי להשיג מפתחות, הם צריכים כעת לשחק כדי לצבור מילות רמז. בנוסף על כך, המשימות בשלב השני יותר קשות מבחינה פיזית ומבחינה שכלית מאשר המשימות בשלב הראשון.
היעד בשלב זה הוא לנסות לפתור את הסיסמה, אשר אם תהיה נכונה, תשחרר את הזהב. כדי לעשות כן, חייבת הקבוצה לנסות ולצבור כמות גדולה ככל היותר של מילות רמז אשר ישמשו אותם בסוף השלב השני במציאת הסיסמה.
מילות הרמז כתובות על קלפי נייר אשר נמצאות בקופסאות מלאות באבקת שרפה, ואם המתמודד לא מצליח להגיע לקופסה בזמן המוקצב, אז מילת הרמז מתפוצצת והמתחרה מפסיד את המשימה. שלא בדומה לשלב הראשון במשחק, המתמודדים לא ננעלים בתא אם הם נכשלים במשימות בשלב זה.
הפורמט > מגדל השמירה

הוא שלב שהומצא בעצם על ידי האיטלקים, אותו אימצו בשלב מאוחר יותר מדינות רבות כולל צרפת. במגדל השמירה של המבצר מתגורר תרשיש הישיש (אשר גולם בגרסה הישראלית על ידי שחקן התיאטרון הישראלי יהודה פוקס). אשר חד חידות לשוניות למתמודדים בודדים, ואם התמודד נותן תשובה נכונה הקבוצה זוכה במפתח בונוס. בשלב השני, התשובה לחידה תהיה מילת רמז נוספת, כך שגם אם המתמודד לא פתר את זה החידה במגדל השמירה הוא והקבוצה עדיין יכולים לחשוב על פתרונות אפשריים בהמשך המשחק. אם המתמודד שוגה בתשובתו, המפתח נזרק לים על ידי תרשיש הישיש.
הפורמט > חדר האוצר

חדר האוצר הוא שיאו של כל פרק של התוכנית. הזהב נמצא בחדר זה ומוגן על ידי שלושה טיגריסים.
צליל הגונג אשר מושמע בפעם השנייה מסמל את סוף המשחק - כאשר הגונג נשמע הטיגריסים נלקחים לחדר מקביל והשער המוביל לחדר האוצר יישאר פתוח במשך שלוש דקות.
אם בשלב זה הקבוצה עדיין לא פתרה את הסיסמה בעזרת הרמזים שצברו, הם יכולים "להקריב" מתמודדים תמורת רמזים נוספים אשר יוכלו לסייע להם במציאת הסיסמה. השחקנים אשר "הוקרבו" אינם יכולים להשתתף עוד ולעזור לקבוצה לאסוף את הזהב בזמן שיוקצב אם יצליחו לפתור את הסיסמה.
המתמודדים כעת צריכים לאיית את הסיסמה באופן אלפביתי על גבי לוח ענק אשר נמצא על רצפה חדר האוצר על ידי כך שהם עומדים על האותיות המרכיבות את הסיסמה ו/או מציבים כדורי ברזל על גבי האותיות אם לא נשארו מספיק מתמודדים. הקבוצה חייבת גם לוודא כי המילה מאויתת נכונה משום שטעות באיות יכולה לעלות להם בפרס. לאחר שזה נעשה, אחד הגמדים של המבצר מסובב פסל של ראש טיגריס ובשלב זה מיידעים אותנו אם הסיסמה נכונה או לא והזהב משוחרר אם המילה נכונה. חברי הקבוצה הנותרים צריכים לאסוף את מטבעות זהב ככל שהם יכולים בעזרת ידיהם או החולצה שלהם, להוציא מתוך חדר האוצר ולהניח אותם בדלי אשר ממוקם מחוץ לחדר האוצר. רק המטבעות אשר נשפכו לתוך הדלי נספרים בעוד שכל המטבעות אשר נפלו על הרצפה בדרך לא נספרים. כאשר הזמן כמעט תם השער מתחיל להייסגר אט אט. בשלב זה המתמודדים צריכים לעזוב את חדר האוצר לפני שהשער יסגר לגמרי והטיגריסים ישוחררו לתוך חדר האוצר.
אם הקבוצה נתנה סיסמה שגויה, הזהב לא משוחרר ובמקום זאת השער לחדר האוצר מתחיל להסגר מיד, והמתמודדים צריכים לברוח ממנו במהרה ולסיים את המשחק ללא כספי זכייה.
מטבעות הזהב אשר נאספים בסוף התוכנית מתוך חדר האוצר, נשקלים ומומרים לסך סכום הזכייה של הקבוצה בכסף.
טיינגונג 1

| --- | --- |

הדמיה המציגה התקרבות של חללית שנג'ואו (משמאל) לתחנת החלל טיינגונג 1
 NSSDC:  2011-053A
 שיגור:  29 בספטמבר 2011 בשעה 21:16 (לפי שעון סין)
 משגר:  לונג מארץ' 2F 
 כן שיגור:  ג'יוצ'ואן LA-4
 סטטוס:  התרסקה באוקיינוס השקט
 מסה:  8,506 ק"ג
 אורך:  10.4 מטרים
 רוחב:  3.35 מטרים
 נפח מדוחס:  15 מ"ק
 פריגיאה:  כ-233 ק"מ
 אפוגיאה:  כ-255 ק"מ
 נטיית מסלול:  42.7 מעלות
 זמן הקפה:  89.2 דקות
 ימים במסלול:  6 שנים, 185 ימים
 ימים מאוישים:  זמן עגינה של החלליות המאוישות: 21 יום 9 שעות 54 דקות   זמן מפתיחת הדלתות: 20 ימים, 18.5 שעות
 דעיכה מסלולית:  2 באפריל 2018 00:16 UTC
 
טיינגונג 1 (בסינית: 天宫一号, פירוש השם: הארמון השמימי) הוא שמה של תחנת חלל שיצרה סין במסגרת תוכנית החלל המאוישת שלה, לצורך הוכחת שליטה בפעולות הטכנולוגיות הנדרשות לתחנות חלל עתידיות של סין. תחנת החלל כללה מכלול של מרחבי מגורים ועבודה, ומכלול זה מחובר ליחידת הנעה המשמשת בחלליות מסוג שנג'ואו. טיינגונג 1 שוגרה בהצלחה לחלל ב־29 בספטמבר 2011 בשעה 21:16 (לפי שעון סין) באמצעות המשגר CZ-2F/G, למסלול בעל פריגיאה של 200 קילומטר ואפוגיאה של 347 ק"מ. לאחר מכן היא השתמשה במערכות הנעה עצמיות כדי להגיע למסלולה הסופי.

מטרתה העיקרית של תחנת החלל הייתה לבחון טכנולוגיות עגינה בחלל, כשמנגנון העגינה דומה למנגנון הרוסי. בנוסף, התחנה שימשה להדגמת טכנולוגיות רלוונטיות לתחנות החלל העתידיות ולביצוע ניסויי סטודנטים. התחנה סיימה את פעילותה המבצעית במרץ 2016 והחלה בדעיכת מסלול לא מבוקרת. בסיום הדעיכה, היא נשרפה בכניסתה לאטמוספירה ושרידיה נפלו לאוקיינוס השקט ב-2 באפריל 2018.
נתונים טכניים

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: להעביר לתבנית בערך.
מסה: 8506 ק"ג
קוטר: 3.35 מטרים
אורך: 10.4 מטרים, עם שני פאנלים סולאריים בגודל 3X7 מטר.
נפח מדוחס: 15 מטר מעוקב
אורך חיים בחלל: שנתיים מבצעיות (בתכנון המקורי)
מספר פתחי עגינה: 1
גובה מסלול: 350 ק"מ
נטיית מסלול: 42.7 מעלות
משימות בלתי מאוישות ששוגרו לטיינגונג 1

שנג'ואו 8 - חללית סינית לא מאוישת ששוגרה ב־1 בנובמבר 2011 במטרה לבצע תמרונים בחלל שיאפשרו לה להתחבר לטיינגונג 1 ולבצע ניסויים מדעיים. ב־3 בנובמבר 2011 התחברה החללית עם טיינגונג 1, ולראשונה במסגרת תוכנית החלל הסינית התחברו חללית עם תחנת חלל במסלול סביב כדור הארץ.
משימות מאוישות ששוגרו לטיינגונג 1

שנג'ואו 9 - חללית מאוישת ראשונה ששוגרה ועגנה בתחנת החלל טיינגונג 1. צוות החללית נכנס לתוך טיינגונג 1 ב־18 ביוני 2012.
שנג'ואו 10 - חללית נוספת שסין שיגרה למשימה מאוישת שעגנה בטיינגונג 1 ב־13 ביוני 2013.
סיום פעילות ודעיכה

התחנה שוגרה בספטמבר 2011 עם אורך חיים מתוכנן של שנתיים. ביוני 2013 הוכנסה התחנה למצב שינה, שבו היא יכולה להישאר במסלול תוך אגירת מידע, ביצוע ניסויים מדעיים וחישה מרחוק בשלט רחוק. ב-21 במרץ 2016 הוכרז כי התחנה סיימה את פעילותה המבצעית, ואז הסתיימה בקרת המסלול של התחנה. חלק מהמדענים סברו שסיום הפעילות נבע מתקלה בתחנה ולכן היא דעכה בצורה לא מבוקרת. בשנת 2016, הודתה סין כי היא אינה שולטת יותר בתחנה וכי דעיכת המסלול אינה מבוקרת.
מאז 2016 דעך מסלול התחנה בהדרגה בצורה לא מבוקרת. עקב חוסר הוודאות בשיערוך המסלול, מיקום נפילת התחנה ואופי דעיכתה חושבו במדויק רק בימים האחרונים של חיי התחנה.
שיתוף פעולה בין סוכנות החלל האירופאית, הוועדה באו"ם העוקבת אחר פסולת חלל (ה-IADC) וסין הביא למעקב ושיערוך מסלול התחנה. הנחת העבודה הייתה שכניסת התחנה לאטמוספירה תיצור פסולת חללית שתנחת על אזור נרחב, אולם לא מאויש ברובו, והסיכוי שאדם ייפגע הוא 10 מיליון פחות מהסיכוי לפגיעה על ידי ברק. ההנחה הייתה שהתחנה תתפרק בין קווי הרוחב 42.8° צפון ו-42.8° דרום, אולם חישוב מדויק של המסלול בוצע רק בשעות האחרונות שבהן פעלה התחנה.
ב-2 באפריל 2018 בשעה 00:16 UTC נכנסה התחנה לאטמוספירה ונשרפה. שרידיה נפלו לאוקיינוס השקט צפונית מערבית לפיג'י, אך לא באזור בית הקברות לחלליות.
תחנות חלל סיניות לאחר טיינגונג 1

טיינגונג 2 - תחנת חלל שסין שיגרה בשנת 2016.
תחנת החלל המבצעית - תחנת החלל המבצעית המתוכננת על ידי סין תורכב ממספר מכלולים שישוגרו בנפרד, והיא דומה בתכנונה לתחנת החלל מיר של ברית המועצות. לתחנת החלל העתידית שלושה מכלולים עיקריים - ליבה ושני מכלולים לניסויים שונים. בנוסף יהיו בתחנה ארבעה פתחי עגינה, שבהם צפויות להשתמש החללית המאוישת שנג'ואו וחללית המשא טיינגונג. מסת התחנה צפויה להיות כ־60 טון, ועל פי התכנון היא תושלם עד שנת 2020.
ראו גם

מינהל החלל הסיני
הערות שוליים

↑  חישוב השעות המאוישות של טיינגונג 1 ג'ונתן מק'דוול, 4 באפריל 2018
1 2  הודעה רשמית על דעיכת המסלול JFSCC, הגוף בחיל האוויר העוקב אחר כל הלוויינים, 2 באפריל 2018
↑  תחזית דעיכת המסלול של טיינגונג 1 (מעודכן כל יום)
ד"ר מרקו לנגברוק
1 2  אבי ביליסובסקי, ‏תחנת החלל הסינית טיינגונג-1 נפלה צפונית מערבית לפיג'י באוק' השקט, באתר "הידען",  2 באפריל 2018
1 2 3  "Tiangong-1 frequently asked questions". Rocket Science Blog. European Space Agency. 16 בינואר 2018. נבדק ב-11 במרץ 2018. {{cite web}}:  (עזרה)
1 2 3  China's 1st space lab Tiangong-1 ends data service. Space Daili, Beijing (XNA) Mar 23, 2016.
1 2  David, Leonard (10 ביוני 2016). "When Will China's 'Heavenly Palace' Space Lab Fall Back to Earth?". Space.com. נבדק ב-2016-07-15. {{cite news}}:  (עזרה)
1 2  Malkin, Bonnie (2018-03-06). "China's Tiangong-1 space station will crash to Earth within weeks". the Guardian (באנגלית). אורכב מ-המקור ב-6 במרץ 2018. נבדק ב-2018-03-06. {{cite web}}:  (עזרה)
↑  "ESA joins re-entry campaign". European Space Agency (הודעה לעיתונות). 6 בנובמבר 2017. נבדק ב-15 במרץ 2018. {{cite press release}}:  (עזרה)
↑  Moser, Dave (2018-01-03). "China's out-of-control space station may crash to Earth in 2 months". Business Insider. נבדק ב-2018-01-03.
דגם של תחנת חלל סינית. משמאל עוגנת חללית שנג'ואו
מפה המראה את האזורים שמעליהם הייתה הסתברות שטיינגונג 1 תתרסק. באדום אזורים עם הסיכוי הגבוה ביותר (4%), בירוק אזורים בסבירות נמוכה (1%), אזורים ללא צבע מחוץ לתחום.
דרלאן רומאני

דרלאן רומאני (בפורטוגזית: Darlan Romani; נולד ב-9 באפריל 1991) הוא אתלט ברזילאי, אלוף העולם באולם (בלגרד 2022), אלוף המשחקים הפאן-אמריקאיים (לימה 2019), פעמיים ברציפות אלוף דרום אמריקה (אסונסיון 2017 ולימה 2019) ושיאן דרום אמריקה בהדיפת כדור ברזל.
ביוגרפיה

רומאני החל להתאמן בהדיפת כדור ברזל בגיל 13, בעידודו של אחיו. התחרות הבינלאומית הראשונה בה התחרה הייתה אליפות העולם לנוער שנערכה במונקטון בשנת 2010, בה סיים שביעי לאחר שהדף למרחק של 18.58 מטר.
בשנת 2012 זכה רומאני במדליה בינלאומית ראשונה, כשסיים שלישי באליפות איברו-אמריקה שנערכה בוונצואלה, לאחר שהדף את כדור הברזל למרחק של 18.93 מטר. באותה שנה, שבר רומאני את השיא הבריזלאי ארבע פעמים, כשלבסוף העמידו על 20.48 מטר.
שנה לאחר מכן, באליפות דרום אמריקה שנערכה בקרטחנה זכה רומאני במדליית כסף בתוצאה של 19.64 מטר.
ביוגרפיה > 2014

באליפות איברו-אמריקה שנערכה באוגוסט, זכה רומאני במדליית כסף, לאחר שהדף למרחק של 19.64 מטר. חודשיים לאחר מכן ניצח רומאני באליפות ברזיל לאחר שקבע שיא ברזילאי חדש של 20.84 מטר.
ביוגרפיה > 2015

באליפות דרום אמריקה שנערכה בלימה בחודש יוני, זכה רומאני במדליית הכסף בתוצאה של 20.32 מטר. חודש לאחר מכן סיים שישי במשחקים הפאן-אמריקאיים שנערכו בטורונטו, לאחר שקבע תוצאה של 19.74 מטר.
באליפות העולם שנערכה בבייג'ינג בחודש אוגוסט, סיים רומאני במקום ה-15 בשלב המוקדמות לאחר שהדף את כדור הברזל למרחק של 19.86 מטר, ופיספס בשמונה סנטימטרים בלבד את העלייה לגמר.
ביוגרפיה > 2016

באולימפיאדת ריו דה ז'ניירו (2016) הוא סיים במקום חמישי בהדיפת כדור ברזל בשיא לאומי חדש של 21.02 מטר
ביוגרפיה > 2021

באולימפיאדת טוקיו (2020) הוא סיים במקום רביעי בהדיפת כדור ברזל בתוצאה של 21.88 מטר.
ביוגרפיה > 2022 > אלוף עולם באולם

באליפות העולם באולם שנערכה בבלגרד, סרביה במרץ 2022 הוא זכה במדליית זהב בהדיפת כדור ברזל בשיא אליפות חדש ובשיא דרום אמריקה חדש של 22.53 מטר, לפני ראיין קראוזר מארצות הברית (22.44 מטר) ותומאס וולש מאוסטרליה שקבע שיא לאומי חדש של 22.31 מטר.
שיאים אישיים > אצטדיון

הדיפת כדור ברזל: 22.61 מטר (2019), שיא דרום אמריקה
שיאים אישיים > אולם

הדיפת כדור ברזל: 21.53 (2022), שיא דרום אמריקה
הערות שוליים

↑  DARLAN ROMANI: I LOVE THROWING BECAUSE..., באתר התאחדות האתלטיקה הבינלאומית.
| --- | --- |
בקרת זהויות :  World Athletics: 14377465
יעקב ציפקין

| --- | --- |

 לידה:  19 בספטמבר 1919 יקטרינוסלב, הרפובליקה הסובייטית הסוציאליסטית האוקראינית 
 פטירה:  2 בדצמבר 1997 (בגיל 78) 
 ענף מדעי:  אוטומציה, radio-frequency engineering, aviation equipment, קיברנטיקה 
 מקום קבורה:  בית הקברות טרויקורובסקויה 
 מנחה לדוקטורט:  אלכסנדר אנדרונוב 
 מוסדות:  המכון לתעופה במוסקבה 
 תלמידי דוקטורט:  Petar V. Kokotovic, Alexandre B. Tsybakov, Anatoli Borisovich Juditsky 
 פרסים והוקרה:  עיטור לנין  פרס לנין  עיטור הדגל האדום של העמל  דרגה שנייה במסדר המלחמה הפטריוטית  Rufus Oldenburger Medal (1989) 
 
יעקב ציפקין  (ברוסית: Яков Залманович Цыпкин ‏; 19 בספטמבר 1919, יקטרינוסלב - 2 בדצמבר 1997, מוסקבה) היה מדען יהודי סובייטי - רוסי בתחום תורת הבקרה.
קורות חיים

יעקב ציפקין נולד בשנת 1933 ביקטרינוסלב (אז בתחומי האימפריה הרוסית, כיום באוקראינה) למשפחה יהודית. לאחר סיום לימודי בית ספר הוא נסע למוסקבה והחל ללמוד הנדסת חשמל. בשת 1941 הוא קיבל תואר מהנדס והחל לעבוד במכון לטכנולוגיה של תעשיית התעופה במוסקבה.
בשנת 1942 ציפקין גויס לשורות הצבא האדום. הוא השתתף בקרבות ונפצע. לאחר תקופת החלמה הוא שוחרר מהצבא בשנת 1943.
ציפקין חזר לעבוד במכון בו עבד לפני תחילת המלחמה. בשנת 1945 הוא סיים עבודת תואר שלישי בפברואר 1948 הוא סיים עבודה של פוסט-דוקטורט. לאחר קבלת התואר הוא החל ללמד במוסדות להשכלה גבוהה ובשנת 1949 קודם לפרופסור.
בשנת 1949 החל המאבק נגד קוסמופוליטיות וציפקין פוטר מעבודה. בשנת 1950 אלכסנדר אנדרונוב הצליח לסדר לציפקין עבודה במכון לבעיות בקרה של אקדמיה למדעים של ברית המועצות. ציפקין עבד במכון עד סוף ימיו. החל משנת 1956 הוא היה מנהל מעבדה אותה הקים.
בשנת 1960 לציפקין הוענק פרס לנין.
בשנת 1972 ציפקין החל ללמד במכון לפיזיקה וטכנולוגיה של מוסקבה.
בשנת 1974 הוא התקבל כחבר התכתבות באקדמיה למדעים של ברית המועצות ובשנת 1990 קודם למעמד חבר בפועל.
ציפקין פרסם מספר רב של מאמרים וספרים בתחום התמחותו. הוא היה משתתף קבוע בכנסים בין-לאומיים וחבר בארגון בין-לאומי למהנדסי בקרה.
ד'מאר

| --- | --- |
 מדינה:  תימן תימן
 בירת המחוז:  ד'מאר
 שטח:  8,705 קמ"ר
 גובה:  2,347 מטרים
 אוכלוסייה:  ‏
  ‑ במחוז:  1,645,436 (2012)
 קואורדינטות:  14°33′00″N 44°24′00″E﻿ / ﻿14.550027777778°N 44.400027777778°E﻿ / 14.550027777778; 44.400027777778 
 אזור זמן:  UTC +3
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
מחוז ד'מאר (בערבית: محافظة ذمار תעתיק מדויק: מחאפט'ת ד'מאר) הוא מחוז במערבה של תימן. בירת המחוז היא העיר ד'מאר. המחוז הוא השישי בגודלו בתימן מבחינת אוכלוסייה (1,330,108 איש) והמחוז ה-16 בגודלו מבחינת שטח (8,705 קמ"ר). המחוז גובל בצפון-מזרח עם צנעא בצפון עם רימה, במערב עם אל-חודיידה, בדרום עם המחוז איב ובדרום-מזרח עם אל-ביידא.
מולי קודרי

מולי קודרי (באנגלית: Molly Caudery; נולדה ב-17 במרץ 2000) היא אתלטית בריטית, אלופת עולם באולם (גלאזגו 2024), זוכת מדליית ארד באליפות אירופה (רומא 2024) וסגנית אלופת משחקי חבר העמים הבריטי (ברמינגהאם 2022) בקפיצה במוט.
ביוגרפיה

קודרי נולדה בטרורו שבאנגליה.
ביוגרפיה > 2017 > סגנית אלופת אירופה עד גיל 20

באליפות אירופה עד גיל 20 שנערכה ביולי בגרוסטו שבאיטליה זכתה במדליית כסף בקפיצה במוט בשיא אישי חדש של 4.35 מטר, אחרי ליסה גונארסון משוודיה (4.40 מטר) ולפני וילמה מורטו מפינלנד (4.15 מטר).
ביוגרפיה > 2018

באליפות אירופה שנערכה באוגוסט בברלין שבגרמניה סיימה במקום 24 בקפיצה במוט בתוצאה של 4.20 מטר.
ביוגרפיה > 2021 > סגנית אלופת אירופה עד גיל 23

באליפות אירופה עד גיל 23 שנערכה ביולי בטאלין שבאסטוניה זכתה במדליית כסף בקפיצה במוט בתוצאה של 4.45 מטר.
ביוגרפיה > 2022

באליפות העולם שנערכה ביולי ביוג'ין שבאורגון, ארצות הברית, סיימה במקום 25 בקפיצה במוט בתוצאה של 4.20 מטר.
ביוגרפיה > 2022 > סגנית אלופת משחקי חבר העמים הבריטי

במשחקי חבר העמים הבריטי שנערכו באוגוסט בברמינגהאם שבממלכה המאוחדת זכתה במדליית כסף בקפיצה במוט בתוצאה של 4.45 מטר, אחרי נינה קנדי מאוסטרליה (4.60 מטר) ולפני אימוג'ן אייריס מניו זילנד (4.45 מטר).
באליפות אירופה שנערכה מאוחר יותר באותו חודש במינכן שבגרמניה סיימה במקום שביעי בקפיצה במוט בתוצאה של 4.55 מטר.
ביוגרפיה > 2023

באליפות העולם שנערכה באוגוסט בבודפשט שבהונגריה סיימה במקום חמישי בקפיצה במוט בשיא אישי חדש של 4.75 מטר.
ביוגרפיה > 2024 > אלופת עולם באולם

באליפות העולם באולם שנערכה בגלאזגו שבממלכה המאוחדת במרץ 2024 זכתה במדליית זהב בתוצאה של 4.80 מטר, לפני אלייזה מקרטני מניו זילנד (4.80 מטר) וקייטי מון מארצות הברית (4.75 מטר).
באליפות אירופה שנערכה ברומא, איטליה ביוני אותה שנה היא זכתה במדליית ארד בתוצאה של 4.73 מטר, אחרי אנגליקה מוזר משווייץ שקבעה שיא לאומי חדש של 4.78 מטר, וקטרינה סטפנידי מיוון (4.73 מטר).
שיאים אישיים > אצטדיון

קפיצה במוט: 4.75 מטר (2023)
שיאים אישיים > אולם

קפיצה במוט: 4.86 מטר (2024)
מיכאל דק

| --- | --- |
אין תמונה חופשית
 לידה:  12 ביוני 1947 (בן 77) ירושלים, פלשתינה (א"י) 
 מדינה:  ישראל ישראל
 מעסיק:  קול ישראל, הערוץ הראשון, הטלוויזיה החינוכית הישראלית 
 
מיכאל דַּק (נולד ב-12 ביוני 1947) הוא עיתונאי, מבקר, סופר ילדים ומתרגם ישראלי.
ביוגרפיה

דק נולד בירושלים, אך בילה שנים מילדותו באוסטריה, הונגריה וארצות הברית ורכש שליטה בגרמנית, הונגרית ואנגלית.
החל לעבוד כעיתונאי בקול ישראל, בטלוויזיה הלימודית ובערוץ הראשון (והיחיד) והגיש בין היתר פינת חדשות לנוער בתוכנית זהו זה!, את פינת החדשות "ממ"ט לחדשות" במסגרת התוכנית "העולם הערב" ששודרה במלחמת המפרץ והחליף את יצחק שמעוני בהגשת השעשועון "מקבילית המוחות". כן עסק בכתיבה ביקורתית וכתב ביקורת עיתונות וביקורת תרבות בבמות שונות, בהן: השבועון "כותרת ראשית", המקומון "כל העיר" ומוסף ספרים של עיתון "הארץ".
דק הוא עורך כתב העת יקינתון MB היוצא לאור בידי ארגון יוצאי מרכז אירופה בישראל.
דק הוא חובב מובהק של שתיית קפה וישיבה בבתי קפה. תחביבו הוביל אותו לכתיבת הספר "קפה הוא גם השקפת עולם: חמש מאות שנות תרבות קפה". בזמן מגוריו בירושלים נהג, כחלק מתחביבו, לשבת באופן קבוע בקפה דובשנית, ונמנה עם חברי ה"פרלמנט" הקבוע שם.
בעבודתו כמתרגם תרגם מספר ספרי ילדים, בהם תרגום מחדש של ספרי אריך קסטנר וספרי ילדים מגרמנית ומאנגלית בהם ספרי "הדבורה מאיה", "מטילדה" ועוד. על תרגום ספרו של קסטנר "הכתה המעופפת" קיבל את עיטור כריסטיאן אנדרסן לספרות ילדים ונוער.
מספריו

מעשה בחתול שנולד עם צל של כלב עם איורים מאת דני קרמן, אחיאסף, 2006
מפלצות המחמד שלי, אחיאסף, 2006
קפה הוא גם השקפת עולם: חמש מאות שנות תרבות קפה, כתר ספרים, 2003
חצי חיים, ידיעות אחרונות/ספרי חמד, 1998
הערות שוליים

↑  מיכאל דק, קפה הוא גם השקפת עולם: חמש מאות שנות תרבות קפה, ירושלים: כתר ספרים, 2003
↑  IBBY, IBBY Honour List (2004), June 2004, p.64.
↑  יעל דר, ואז הגיחו לאוויר העולם עוד שני חתלתולים..., באתר הארץ, 8 באוקטובר 2006
↑  אורי ש. כהן, רוצים מהר וחזק ואטי ועדין, רק שיגיע!, באתר הארץ, 11 באוגוסט 2003
| --- | --- |
בקרת זהויות :  NLI: 987007311862305171  ISNI: 0000 0000 6693 5926  LCCN: n99042379  VIAF: 1802666   WorldCat (עם VIAF): 1802666
Victoria II

| --- | --- |

 כללי
 תאריך הוצאה:  13 באוגוסט 2010 
 סוגה:  משחק מלחמה ממוחשב
 פיתוח:  Paradox Development Studio
 הוצאה לאור:  Windows: Paradox Interactive  MacOS: Virtual Programming
 ארץ מקור:  שוודיה 
 שפות:  אנגלית, גרמנית, צרפתית, הולנדית 
 דרישות תוכנה
 מנוע משחק:  Clausewitz Engine 
 מצבי משחק:  משחק וידאו למשתתף יחיד 
 פלטפורמות:  Microsoft Windows 
 המשחק הקודם:  Victoria
 
 www.victoria2.com
 
Victoria II הוא משחק מלחמה ממוחשב אשר פותח בידי Paradox Development Studio והופץ בידי Paradox Interactive. המשחק הוכרז ב-19 באוגוסט 2009 ויצא לאור ב-13 באוגוסט 2010. בשנת 2022 פורדם משחק המשך "Victoria 3".
חברת Virtual Programming הפיצה את המשחק למערכת ההפעלה MacOS ב-17 בספטמבר 2010.
בדומה לקודמו בסדרה, Victoria II מאפשר לשחקן להיות בשלטון ולנהל מדינה במאה ה-19, כולל היבטיה הפוליטיים, הדיפלומטים, הכלכליים, הצבאיים והטכנולוגיים. במשחק ישנם היבטים היסטוריים רבים כגון היכולת להתיישב באזורים שלא היו באותן שנים בשליטה אירופאית כגון אפריקה שמדרום לסהרה, צפון מערב קנדה וסיביר. רצף הזמן של המשחק בין השנים 1836–1936.
משחקיות

במשחק אין הגדרה לניצחון. המשחק פשוט נגמר בשנת 1936 או כשהמדינה של השחקן סופחה לחלוטין למדינה אחרת או אם השחקן מסיים את המשחק ביוזמתו, והנתונים של המדינה אותה גילם השחקן יופיעו בלוח התוצאות. השחקן מציב לעצמו את מטרותיו במשחק, אם כי יש למדינות שונות אפשרויות מסוימות להתקדם אליהן (למשל לפרוסיה יש אפשרות להתאחד עם הנסיכויות וליצור את האימפריה הגרמנית).
ניתן לבחור אחת ממאות המדינות המוצעות בתחילת משחק. חלק מהמדינות יכולות אף לשחרר לעצמאות מדינות נוספות אותן גם ניתן לשחק עם שחרורן (למשל אם השחקן בחר בשוודיה הוא יכול לשחרר לעצמאות את נורווגיה ולשחק אותה מאותו רגע אם ירצה בכך).
משחקיות > סוגי מדינות

המדינות מחולקות ברמת ההתקדמות שלהן ל4 סוגים:
מעצמות על - יש בכל רגע נתון במשחק רק 8 כאלו והן יהיו 8 המדינות המובילות בנקודות תעשייה, צבא ויוקרה בעולם. מעצמות על יכולות ליישב שטח בלתי מיושב, להשפיע על מדינות אחרות שאינן מעצמות על ואף להצטרף לפעמים למלחמה שאינן חלק ממנה. יש גם אירועים והחלטות מיוחדות הניתנות למדינה רק אם היא מעצמת על (למשל יוון יכולה להפוך לאימפריה הביזנטית רק אם היא מעצמת על וגם עומדת בדרישות נוספות). מעצמת על לא יכולה להיות תחת השפעה זרה ואינה יכולה גם להיות מדינת לוויין של מדינה אחרת.
מעצמות משניות - גם מהן יש רק 8 בכל רגע נתון, והן המדינות השניות בהובלתן בנקודות אחרי מעצמות העל, מהמקום ה-9 ועד ה־16 בעולם. באפשרותן ליישב שטחים בלתי מיושבים וגם להן יש אירועים מיוחדים או החלטות שרק הן יכולות לקבל.
מדינות מתורבתות - אלו הן מדינות שעברו תהליך "תירבות" או "מערביזציה". רק מדינות כאלו יכולות להתקדם להיות מעצמות. יש להן גישה להתפתחות מדעית וטכנולוגית ויש גם אירועים שרק מדינות מתורבתות יכולות להיות מושפעות מהן.
מדינות פרימיטיביות - מדינות שהתחילו במצב כזה את המשחק וגישתן להתפתחות מדעית וטכנולוגית מוגבלת מאוד למספר רפורמות פשוטות אשר נחוצות לצורך "מערביזציה". מדינה פרימיטיבית יכולה להפוך למתורבתת אם עברה תהליך זה, ובשביל כך עליה לערוך מספר רפורמות. יתרונן העיקרי של מדינות שכאלו הוא יכולתן להצדיק מלחמה במהירות ובכך לצמצם עד כדי הימנעות מוחלטת משמצה בעולם (יותר מדי שמצה תגרור עוינות ממדינות העולם כלפי המדינה המושמצת בשל תוקפנותה).
משחקיות > כלכלה

במשחק לתקציב המדינה, המתעדכן כל יום, יש חשיבות גבוהה בניהול השוטף. התקציב נאסף ממסים (שניתן לחלק בהתאם למעמדות), מע"מ, סחר וייצור, אך מושקע בחינוך, ניהול בירוקרטי, ביטחון, קניית משאבים, פרויקטים במימון ממשלתי ולפעמים גם זכויות סוציאליות. בנוסף, למדינות יש אפשרות לקחת הלוואה או לתת הלוואה למדינות אחרות. אי החזרת חוב עלול לפגוע ביחסים הדיפלומטיים עם המדינה המלווה ואף לגרור מלחמה. מיסים גבוהים מאוד עלולים להכעיס את האוכלוסייה, לעכב הסבת מקצועות בקרב האוכלוסייה ואף לעורר מרד, כיוון שמיסים גבוהים מדי עלולים לפגוע בצרכים הבסיסיים של האוכלוסייה. חלק מהמגבלות הכלכליות נקבעות לפי המדיניות של המפלגה השולטת ולשחקן יש שליטה בחלק מהפרמטרים.
משחקיות > אוכלוסייה

לכל מדינה יש אוכלוסייה משלה, המחולקת לפי דת, תרבות ומקצוע. השפעת הדת מתבטאת בעיקר באירועים ובשביעות רצון מהשלטון. גם לתרבות יש השפעה כזאת, ובנוסף יש לה גם חשיבות לאיחוד מדינות בעלות אותה תרבות. נתונים אלו יכולים להשתנות באמצעות אירועים שונים, עידוד הגירה או אף מדיניות מסוימת המתעדפת תרבות או דת מסוימת.
מקצועות הם זהים בכל המדינות (אם כי זמינותם בכל מדינה משתנה בהתאם למדיניות ולסוג המדינה) ומחולקים לשלושה מעמדות:
המעמד הנמוך - זה המעמד שנמצאים בו חקלאים, כורים, פועלים, חיילים ועבדים.
המעמד הבינוני - המעמד הזה מכיל בעלי מלאכה, בירוקרטים, אנשי חינוך, פקידים וקצינים.
המעמד הגבוה - בעלי אדמות ובעלי הון בלבד.
יש לכל מאפייני האוכלוסייה חשיבות רבה. למשל על מנת להפוך מושבה למחוז במדינה חייב להיות בדרך כלל אחוז מסוים של בירוקרטים מהתרבות המקובלת של המדינה. ניתן לעודד מקצוע ספציפי במחוזות מסוימים בהתאם לשיפורים תרבותיים, גודל האוכלוסייה וסוג המחוז.
משחקיות > ייצור וסחר

יש מחצבים רבים ותוצרים המיוצרים מהם במשחק והם משמשים כמשאבים לבניית צבא מתקדם ולמפעלים הנחוצים לכך, אך לא רק. מחצבים ניתן לקחת ממחוז שבו הם נמצאים באופן טבעי והם נחוצים למפעלים או לבעלי מלאכה ליצירת התוצרים הדרושים. ניתן גם לסחור במשאבים מכל הסוגים בהתאם להיצע והביקוש. אם מוצר נמצא בהיצע נמוך ובביקוש גבוה הזמינות שלו לא תהיה שווה לכל מדינה, והיא נקבעת לפי הדירוג שלה בשוק העולמי ובהתאם ליחסיה הדיפלומטים עם מדינה המוכרת את המשאב.
בניית מפעלים, סגירתם, פתיחתם מחדש, הריסתם, הרחבתם או סבסודם מתאפשרים בהתאם למדיניות המפלגה השולטת. יש מפלגות שמאפשרות לשחקן לשלוט במפעלים ויש כאלו שמאפשרות רק לבעלי הון לשלוט בהם. ניתן גם להשקיע במפעלים שמחוץ למדינה.